Petar Blagojević
<s>Petar Blagojević, u austrijskim izvorima Peter Plogojowitz (nemački), bio je seljak iz Srbije, za kojeg se vezuje legenda da je posle smrti postao vampir.</s><s>Živeo je krajem 17. veka, početkom 18. veka, umro negde 1725. u selu -{Kisilova}-, možda današnje Kisiljevo kod Velikog Gradišta.</s><s>Severna centralna Srbija bila je tad deo Austrijske monarhije (od 1718. do 1739; vidi: Kraljevina Srbija (1718–1739)).</s>

<s>Nakon njegove smrti ljudi u njegovom kraju su počeli posle kratke bolesti da umiru.</s><s>Nastala je sumnja da je vampir.</s><s>Pre njihove smrti mnogi su tvrdili, da im se umrli Blagojević u noći ukazivao i davio.</s><s>Njegova supruga je pobegla neposredno posle tih čudnih zbivanja izjavivši da joj je u snu došao mrtav muž tražeći joj svoje opanke.</s><s>Najzad mu je otvoren grob, telo mu, navodno, nije trulilo, a na usnama je imao svežu krv.</s><s>Meštani njegovog kraja su probili kolac kroz njegovo mrtvo srce i spalili telo.</s><s>Odgovorni službenik austrijske uprave nerado je dopustio postupak, ali je pristao zbog „straha“ meštana da celo njihovo selo bude uništeno od vampira, i njihovog zahteva da učine sve potrebno kao što u „turska vremena“, to jest kad je selo bilo pod osmanlijskom vlašću.</s>

<s>Izveštaj austrijskog službenika Frombalda o ovom slučaju, objavljen u bečkom časopisu -{Wienerisches Diarium}- („Bečki dnevnik”), spada u prva pominjanja vampirizma u Evropi novijeg doba, prevedeno je na više jezika i učestvovalo u „vampirskoj maniji“ u Engleskoj, Francuskoj i Nemačkoj.</s><s>Događaj je bio sličan onome sa Arnold Paole par godina kasnije, što je izazvalo i jedno zvanično istraživanje austrijske vlade.</s>

<s>Fenomeni ili izgledi navodne netruležnosti tela, „nova“ kosa, koža i nokti, naduvena i rumena lica te i krv na usnama danas su objašnjeni i deo su jedne faze posmrtnog ostatka.</s><s>Narodu nepoznate bolesti i epidemije mogle su da stvore verovanje u dejstvovanje natprirodnih sila.</s>

<s>Vidi još 
 Vampir
 Sava Savanović
 Arnaut Pavle</s>

<s>Spoljašnje veze 
 U selu Kisiljevu razotkrivaju tajnu prvog srpskog vampira („Glas javnosti“, 26. april 2006.)
 Petar Blagojević - prvi srpski vampir - Prevod Frombaldovog izveštaja o ovom slučaju (1725)</s>

<s>Gradištanci
Vampiri
Folklor
Srpska mitologija</s>

